དེང་དུས་ཀྱི་རྟོགས་ལྡན་བླ་ཆེན་དང་ཆོས་པར་རློམ་པའི་
སྤྱོད་ཚུལ་དམར་རྗེན་དུ་སྟོན་པའི་
སྐྱོ་མགུར་བཞུགས་སོ། །
ན་མོ་གུ་རུ།
ཕྱོགས་ཀྱི་རྒྱལ་བའི་གསང་གསུམ་སྒྱུ་མའི་འཕྲུལ། །
ཡོངས་རྫོགས་གར་དགུའི་ཉམས་ཀྱིས་སྒེག་པ་མོ། །
བརྒྱད་ཁྲི་དབྱངས་སུ་སྒྲོག་པའི་རོལ་མོ་མཁན། །
དབྱངས་ཅན་ངག་གི་ལྷ་ཁྱོད་མགྲིན་པར་རོལ། །
དྲི་མེད་རྒྱལ་བསྟན་ཡིད་བཞིན་དཔག་བསམ་ལྗོན། །
རྟག་ཏུ་བསྟེན་ན་རེ་བ་ཀུན་སྐོང་བས། །
ཕྱོགས་རེའི་བཟའ་ཤིང་བསྟེན་པའི་ངལ་སྤངས་ནས། །
བརྩོན་པའི་འདྲེན་བྱེད་གཏང་ནས་འབད་པར་རིགས། །
281

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
དེས་ན་རྩ་བ་ཁས་བླང་གཞི་གོས་གྱོན། །
མཚན་ལྡན་བཤེས་གཉེན་ནོར་བུའི་གཙུག་རྒྱན་བསྟེན། །
ཐོས་བསམ་རིན་ཆེན་ལྔ་ཡི་རྒྱན་བྱས་ནས། །
སྒོམ་པའི་འཛུམ་འོད་འཕྲོ་བས་སྲིད་གསུམ་དབང་། །
དུག་གསུམ་ཚ་བའི་གདུང་བ་ཀུན་བྲལ་ཡང་། །
ལང་ཚོ་དར་བབ་དྭངས་གསལ་ལུས་ཕྲ་མ། །
མཐོང་ཚེ་སྐོམ་དང་བྱུང་བའི་རྟོགས་ལྡན་པ། །
སྔ་ཕྱི་མི་མཚུངས་དེང་དུས་དམ་པའི་གཤིས། །
དཔལ་དང་འབྱོར་བའི་བཟའ་བ་རྙེད་དེའི་ཚེ། །
འདི་ཕྱིའི་ཕོ་དོན་རྗེས་སུ་མི་གཏོང་བར། །
བསགས་ཀྱང་འཆི་ཚེ་གཞན་གྱི་དབང་སོང་བས། །
ཕོ་རོ ག་སྤུན་ཟླར་གྱུར་བ་སྙིང་རེ་རྗེ། །
ངུར་སྨྲིག་རྒྱལ་མཚན་ལྗིད་ཀྱིས་ལུས་སྒུར་ཞིང་། །
ནང་རྒྱུད་ཆོས་ཀྱི་སྣང་བའི་མིག་ཀྱང་ཟུམ། །
དེང་དུས་བཙུན་པ་ཕལ་ཆེར་ཁྲེལ་བའི་རྒྱུ། །
དམིགས་མེད་དབྱིངས་སུ་ཆགས་པས་རླུང་ཁམས་པ། །
གཞུང་ལ་ཐོས་བསམ་ཙམ་གྱི་རྣམ་འགྱུར་གྱིས། །
མཁས་དབང་འཛུམ་དྲུག་དཔལ་ལ་འཁུ་བ་ཡི། །
ལུང་རིགས་དཔའ་བྲལ་ང་རྒྱལ་སྤུ་ཟིང་ཅན། །
བྱི་ལའི་སྤྱོད་པ་འཛིན་རྣམས་ཀྱེ་མ་བླུན། །
གཤིན་པོའི་རྣམ་ཤེས་ཕུང་བོ་མི་སེམས་པར། །
རྒྱུ་རྫས་ར་ཅོར་རྔམ་པའི་འུར་སྒྲ་ཡིས། །
282

གསུང་མགུར་སྣ་ཚོགས་ཀྱི་སྐོར།
དོན་གྱི་ཤ་ཕོ་བྲལ་བའི་རྔོན་པ་དང་། །
དེང་དུས་སྐུ་སྐྱེ་ཕལ་ཆེར་མཚུངས་འདིས་སྐྱོ། །
ཆོས་བརྒྱད་ཡོ་ལང་འཐབ་པའི་དུས་མཐའ་འདིར། །
དམ་པའི་ཆོས་ཀྱི་མཛོད་ཀུན་སྤངས་ནས་སུ། །
ཡོ་བྱད་གཟིགས་མོར་འགྲེམ་པའི་རྐྱལ་སྟོང་གིས། །
བསྟན་པ་བཤིག་པའི་ཚུལ་འདི་སེམས་པ་སྐྱོ། །
མ་དཔྱད་རྒྱལ་བསྟན་བུ་མོ་གར་དགུ་ཡི། །
ཉམས་ཀྱིས་སྒེག་པའི་སྣང་ཚུལ་སྐྱིད་ལགས་མོད། །
ཧ་ཅང་བརྟགས་ཚེ་གོམ་འགྲོས་ཁྱར་ཁྱོར་དུ། །
གཡོ་བའི་ངང་ཚུལ་བསམ་ཚེ་སྐྱོ་བ་སྐྱེ། །
འོན་ཀྱང་གཟི་འབར་ཉིན་མོའི་སྣང་བ་ཡིས། །
ཉེ་བར་བསྐྱངས་པའི་ཨུ་དམ་ཝ་རའི་ཁ། །
མདོ་སྨད་ལྷོ་རྒྱུད་འཛུམ་པའི་རྟེན་འབྲེལ་ལ། །
ཕྱོགས་བཅུའི་རྒྱལ་བ་ཀུན་ཀྱང་བསྔགས་པ་མཛད། །
ཅེས་པ་འ དི་ཡང་ཉིན་ཅིག་སྐྱོ་ཤས་ཤུགས་དྲག་གཅིག་གིས་བསྐུལ་མ་བཏབ་ནས་ངག་རྒྱུ ན་དམ་དུ མ་ལ་
མ་བརྟེན་པར་ཚེ་སྔོན་གོམས་འདྲིས་ཀྱིས་མ་སྦྱངས་ངག་ལ་དབང་འབྱོར་བ། ༧མི་བསྐྱོད་དགྱེས་གར་རྡོ་རྗེས་
དབེན་གནས་མཁའ་སྤྱོད་རྩེཪ་གར་གནས་ཐེག་མཆོག་རོལ་མཚོ་གསང་སྔགས་བདེ་བ་ཆེན་པོའི་ཕོ་བྲང་དུ་སྦྱར་
བའི་ཡི་གེ་བ་ནི་དྲུང་ཆུང་ཐུབ་བསྟན་ནོ། །
283

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།